ఐరోపా ఖండం విస్తీర్ణం ఎంత?
ఐరోపా
సాంప్రదాయకంగా ఏడు ఖండాలు అని చెప్పుకొనేవాటిలో ఐరోపా ఒకటి. యురేషియా భూఖండము యొక్క పశ్చిమాత్య ద్వీపకల్పము. ఐరోపాకు ఉత్తరాన ఆర్కిటిక్ మహాసముద్రము, పశ్చిమాన అట్లాంటిక్ మహాసముద్రము, దక్షిణాన మధ్యధరా సముద్రము, ఆగ్నేయాన కాకసస్ పర్వతాలు, నల్ల సముద్రం మరియు నల్లసముద్రాన్ని, మధ్యధరా సముద్రాన్ని కలుపుతున్న కాలువలు సరిహద్దులుగా ఉన్నాయి. తూర్పు దిశన ఐరోపా మరియు ఆసియా ఖండాలకు సరిహద్దులుగా ఉరల్ పర్వతాలు, ఉరల్ నది మరియు కాస్పియన్ సముద్రం ఉన్నాయి. విస్తీర్ణాన్ని బట్టి ఐరోపా, 10,180,000 చదరపు కిలోమీటర్లు (3,930,000 చ.మై) వైశాల్యముతో ప్రపంచములో రెండవ చిన్న ఖండము. ఇది 2% భూమి వైశాల్యము కలిగి ఉంది. ఐరోపా ఖండంలో దాదాపు 50 దాకా సర్వసత్తాక దేశాలు ఉన్నాయి. కానీ వీటి కచ్చితమైన సంఖ్య ఐరోపా యొక్క సరిహద్దుల నిర్ణయాన్ని బట్టి, పూర్తిస్థాయి గుర్తింపులేని ప్రదేశాలను పరిగణనలోకి తీసుకోవటం, తీసుకోకపోవటం వంటి విషయాలపై ఆధారపడుతుంది. ఐరోపా దేశాలలో జనాభా వారిగా మరియు వైశాల్యము వారీగా రష్యా అన్నింటికంటే పెద్దదేశం కాగా వాటికన్ అన్నింటికంటే చిన్నదేశం. 71 కోట్ల జనాభాతో ఆసియా, ఆఫ్రికాల తర్వాత ఐరోపా అత్యంత జనాభా కలిగిన ఖండము. ప్రపంచము యొక్క 11% ప్రజలు ఐరోపాలో నివసిస్తున్నారు. అయితే, ఖండము అంటే ఒక భౌగోళిక ఉనికితో పాటు, సాంస్కృతిక మరియు రాజకీయ ఉనికిని కూడా సూచిస్తుంది కాబట్టి ఐరోపా యొక్క సరిహద్దులు మరియు జనాభా గురించి ఏకాభిప్రాయము లేదు.
మాల్టా
యూరోస్టాట్ ప్రకారం, మాల్టా రెండు పెద్ద పట్టణ ప్రాంతాలను నామమాత్రంగా "వాలెట్టా" (మాల్టా ప్రధాన ద్వీపం) మరియు "గోజో"గా సూచిస్తారు. జనాభా లెక్కల ప్రకారం రాజ్యం పట్టణ ప్రాంతంగా గుర్తించబడింది.యూరోపియన్ స్పేషియల్ ప్లానింగ్ అబ్జర్వేషన్ నెట్వర్క్ ప్రకారం మాల్టా ఫంక్షనల్ పట్టణ ప్రాంతం (ఎఫ్.యు.ఎ) గా గుర్తించబడింది. 
ఐక్యరాజ్యసమితి ప్రకారం మాల్టా ప్రాంతంలోని 95% ఉన్న పట్టణ ప్రాంతం మరియు ప్రతిసంవత్సరం పెరుగుతుంది. ] ఇంకా ఇఎస్‌పిఒఎన్ మరియు ఇయు కమిషన్ అధ్యయనాల ఫలితాలు ప్రకారం, "మాల్టా మొత్తం భూభాగం ఒకే పట్టణ ప్రాంతంగా ఉంది.అప్పుడప్పుడూ మీడియా మరియు అధికారిక ప్రచురణలలో మాల్టాను నగర-రాజ్యంగా సూచిస్తారు. అంతేకాక, మాల్టీస్ కోటు-ఆఫ్-ఆర్మ్స్ మురల్ కిరీటం "మాల్టా కోటలను నగర రాజ్యంగా సూచిస్తుంది". మాల్టా 316 చ.కి.మీ. (122 చ.మై) వైశాల్యం మరియు 0.4 మిలియన్ల జనాభాతో ప్రపంచవ్యాప్తంగా అత్యంత జనసాంద్రత కలిగిన దేశాలలో ఒకటిగా గుర్తించబడుతుంది.